  Анжелика Тихонова корреспондент 10-тӥ коньывуонэ Ижкарын удмурт Stand Up (стендап) клублэн нырысетӥ пумиськонэз ортчиз. Ужрадэ ивортодэтъя «Удмуртия» агентстволэн корреспондентэз но вуылӥз. Стендап быдэсак «Эрико микрофон» амалэн ортчиз. Кызьы шуиз ужрадэз радъясь Александр Бикузин, веранъёслы кык гинэ курон вань: серем мед луоз но ӟуч жоб кылъёстэк. Мон адӟисько, что али федерал каналъёсын берло сизьым ар ӵоже со паськыт но паськыт вӧлмыны кутскиз. Соин ик ми ум быгатӥське сыӵе жанрез палэнэ кельтыны удмуртлыкын, удмурт движениын но удмурт эстрадаын. Соин ик сое азинтоно, чтобы удмурт кыл интыяз медаз сылы шуыса, и та жанр но ассэ мед возьматоз, аслэсьтыз мед пытьызэ кельтоз Александр Бикузин, удмурт стендап клубез радъясьНырысетӥ пумиськонэ пӧртэм арлыдъем маскарчиос люкаськизы. Удмурт кылын серемес мадёнъёссэс тямыс адями вераз-лыдӟиз: Максим Кузьмин, Никита Соприн, Дмитрий Чернов, Санко Батыр (Александр Токарев), Николай Наговицын, Екатерина Бехтерева, Гаврил Кузьмин но Вячеслав Корнилов. Нырысетӥез удмурт стендап Ижкарын 3 фото Огез мадись, Николай Наговицын, Балезино ёросысь Сазан гуртысь вуиз. Люкаськем калыкез кузпалъяськон сярысь веранэныз гор! серекъятӥз. Клубын ужасьёс ӧтизы монэ: Коля, тынад, пе, пӧрме ук. <…> Собере шуизы, дядяед, пе, выступать карылӥз сцена вылын, уд-а быгаты? Мон шуисько, оскалтоно. Соослы мон верай, Игорь Маменколэсь тани тае ӟуч кылысь удмурт кылэ берыктэ, озьы мон вить-а, куать-а ар тае мадисько ини Николай Наговицын, удмурт стендапе пыриськисьНиколай Наговицынлэн кылъёсызъя, маскаръяськыны солэн дядяйёсыз туж быгатӥзы. Огез ачиз гожъя но вылэм. Мон но ачим но гожъясько. Но мон аслэсьтым уг мадиськы. Мыным юн ӟеч адями кулэ, сыӵе писательница удмурт, мед со мыным сое лад-лад пуктоз, кызьы кулэ. А мон сое уг пӧрмытӥськы. А гожъяме мынам лачак Николай Наговицын, удмурт стендапе пыриськисьМадиськисьлэн верамезъя, солэн «песьтэраз» эшшо одӥг монологез вань на. Созэ юри солы, «Губи fest» фестивале пыриськыны шуыса, Лариса Шкляева гожтӥз. Мон отын губиосты адямиосын ӵошатӥсько. Мыным со юн ӟеч тупаз. Нырысетӥ инты басьтӥм Николай Наговицын, удмурт стендапе пыриськисьНырысетӥ стендапе одӥг гинэ нылкышно пыриськиз – со Шаркан ёросысь Быги гуртысь Екатерина Бехтерева. Нылаш Ижкарын улэ вылэм, но кемалась ӧвӧл, вордӥськем гуртаз выльысь берытскем. Али удмурт лулчеберетъя «Быгы» йӧскалык центрын тырше. Егит нылкышно учкисьёсын герӟет кылдытыны быгатӥз. Лэчыт веранъёсыныз калыкез зол серекъятӥз. Ӵапак со ик нырысетӥ пумиськонлэн вормисез луиз но валтӥсь кузьымез утӥз. Мылкыды мынам котьку вал, мон яратӥсько сценаез но. Эшъёсы монэ тани ысъяло, ысъяло вал но, мон огкадь малпасько вал, ма кызьы мон отын, ма мон вералом шуыса. Тани Саша Бикузин гожтӥз но, а мон туж яратӥсько, монэ кытчы ке чорто ке. Чорто ке, мынам мылкыды ӝутске ини. Тани чортӥзы но, вуи Екатерина Бехтерева, удмурт стендапе пыриськисьЕкатериналэн верамезъя, тазьы маскаръяськемез солэн ноку ӧй вал на. Студент вакытаз КВН-э гинэ пыриськылэмез вал. Удмурт стендапе пыриськыны веранзэ та арня вискын гинэ гожтӥ, шуэ. Нырысь малпасько вал туж секыт кадь гожтыны шуыса. Сэре улонэз тодад вайиськод, гожъяськод, гожъяськод но валаськод, отысь быръёно на луэ шуыса. Ваньзэ уд но мадьы. Соин ик воксё секыт ӧвӧл вылэм Екатерина Бехтерева, Шаркан ёросысь Быгы гуртысь стендапе пыриськисьЕкатерина Бехтерева удмуртъёс пӧлын выль, тунсыко ужрадъёс кылдыто шуыса туж шумпотӥсько, шуэ. Угось Быгы гуртаз выльысь берытскыса, валаны кутскиз, кыӵе гуртын али бадӟым шугъяськон – нылпиослэн ӟучомонзы. Соос уг валало чеберзэ удмурт кыллэсь. И вот али мон эшшо но мургес валасько ини, кыӵе зол кулэ таӵе тани мероприятиос мед ортчозы шуыса. Удмурт кылэз мед тодозы, что со «в ногу со временем», кызьы тани ӟучъёс вералозы, мынэ шуыса. Со тузӥ, со чебер, соин умой вераськыны быгатоно шуыса Екатерина Бехтерева, Шаркан ёросысь Быгы гуртысь стендапе пыриськисьУчкисьёслы удмурт стендап клублэн нырысетӥ пумиськонэз яраз. Зэм, трос гинэ янгышъёссэ пусйизы ай, но оглом ужрад пӧрмиз шуыса веразы. Молодец шуэме потэ Саша Бикузинэз, таӵе ужрад радъяз шуыса. <…> Куинез-ньылез мынам йырам кылиз точно. Конечно, нырысетӥез бере, вал янгышъёс но туж трос. Но таӵе ужрадэз одно ик азьланьтыны кулэ. Масштабзэ бадӟымгес карыны кулэ таӵе ужрадлэсь Дмитрий Григорьев, учкисьОзьы ик Дмитрий Григорьев ужрад мылкыдзэ зол бугыртӥз но азьланяз, пӧрмиз ке, оло, ачиз но пыриськоз шуыса вераз. Со сяна, стендаплэсь удмурт кылэз утёнын но бадӟым инты басьтэмзэ пусйиз. Удмуртлыкез азьланьтон ласянь таӵе ужрад туж трос ваёз емышсэ. Тужгес егитъёс пӧлын. Малы ке шуоно тани таӵе тематика егит удмуртъёслы туж тунсыко луэ Дмитрий Григорьев, учкисьАлександр Бикузинлэн верамезъя, таӵе пумиськонъёсты азьланяз толэзьлы быдэ ортчытъяны тыршозы. Соку уж борды «Куара» огинысь егитъёс но итӥськозы ини. Кылсярысь, али тямысэтӥ южтолэзьлы сӥзем стендапе пыриськыны нылкышноос люкасько ини. Соку быдэсак нылкышно стендап луоз. Удмурт кыл кутӥське ке пӧртэм жанръёсын, кылсярысь, туала стендап жанрын, - со вань азинскон. Юмор, удмурт кылын серекъятыны, вераськыны быгатыны кулэ, со понна озьы ик кулэ кылэз тодон Александр Бикузин, удмурт стендап клубез радъясьТодэ вайытом, 2020-тӥ арын Пичи Пурга ёросын «Удмурт гурт stand up» вожвылъяськон но фестиваль ортчытозы.  Тегъёс: Ижкар егитъёс Удмуртия удмуртъёс шутэтскон  